**Styremøte 14. september 2018**

**Agder kommunale støttetjenester 09.00 – 10.30**

**Innkalt:**

Bente Rist – leder

Trond-Vegar Johansen – medlem

Tron Atle – ansattrepresentant (valgt)

**Saksliste:**

13/18 Økonomistatus per august 2018

14/18 Ramme forhandlinger kap. 5

15/18 Særskilte forhandlinger

16/18 ESA-filer over til Public360 – ansvar for avtaler og kostnader

Eventuelt

* 17/18 Forslag til tidslinje for prosjekter som Rune Møster har presentert for forvaltningsgruppen for sak/arkiv

**13/18 Økonomistatus per august 2018**

AKST holder per august budsjettet. Det har i 2018 som tidligere år vært mye langtidssykemeldte og det forventes en refusjonsinntekt på 1 mill. kroner ved årets slutt. Sykefraværet har vært dekket inn gjennom økning av reduserte stillinger samt korttidsengasjement. Per august har vi kun en ansatt på midlertidig kontrakt.

Det er tatt høyde for ny faglederstilling og lønnsoppgjør kap. 5.

Avvik på driftsinntektene skyldes sykepengerefusjoner. Avvik på driftsutgifter skyldes driftsavtale med IKT-Agder og Activepeople, midlertidig ansatte.

Det forventes budsjettbalanse ved årets slutt.



**Vedtak 13/18:** Økonomisk status per august tas til orientering.

**14/18 Rammer lokale forhandlinger kap 5**

KS har beregnet generell lønnsglidning og overheng. Jeg mener at AKST som har 6 personer å forhandle for, må bruke sine egne beregninger.

Anslag årslønnsvekst er 2,8%. Denne gjelder selvfølgelig for oss.

AKST har ikke lønnsglidning og jeg mener at det ikke skal trekkes fra 0,2%.

Overhenget for AKST har jeg beregnet til 0,85% og da mener jeg at det er dette tallet vi må forholde oss til.

Jeg kommer da frem til 1,95% (2,8% - 0,85%)

Med 8/12 dels virkning er rammen på 2,93% som utgjør kr 101 145.



**Vedtak 14/18:** Viderefører nivået fra Grimstad slik vi har gjort tidligere. I 2018 er dette 2,55%.

**15/18 Særskilte forhandlinger**

AKST har hatt forberedende møte med tillitsvalgte for årets lønnsforhandlinger i kap. 5. Det ble bedt om særskilte forhandlinger for faglederne på bakgrunn av ansettelse av ny fagleder med et lønnsnivå 70 000 over de øvrige. AKST vil ikke kunne dekke dette gapet innenfor ordinære forhandlinger i overskuelig fremtid.

Det foreslås at det foretas særskilte forhandlinger samtidig med årets forhandlinger.

**Vedtak 15/18:** Vi sjekker ut prosessen i Grimstad kommune med hensyn til endring av fagleder til avdelingsleder og vurderer videre prosess etter dette.

**16/18 ESA-filer over fra Public360 – ansvar for avtaler og kostnader**

Arendal kommune v/Jan Chr. Andersen har henvendt seg til AKST for å få på plass manglende dokumenter inn i BRArkiv (og MineEiendommer).

Jobben det er snakk om handler om å få skannede dokumenter fra 2002-2006 inn i BRArkiv fra Public360 historisk arkiv. Dette er en jobb som må gjøres av eksterne aktører; Tieto og konsulent Harbakk.

Historikk:

I 2014 ble det gjennomført et prosjekt med prosjektleder Britt Maria Marcussen som da var ansatt i Arendal kommune, og som etterhvert tok prosjektet med seg inn i IKT-Agder.

Prosjektet gikk ut på å avlevere uttrekk fra BRArkiv til Kuben. Her var det snakk om papirarkiv. Det er i ettertid oppdaget at skannede dokumenter fra 2002 til 2006 som dokumentsenteret gjorde en stor jobb med i 2004 (ca) ikke ble avlevert Kuben.

Mest sannsynlig fordi dette nå var elektroniske filer og ikke et papirarkiv.

Disse filene lå i ePhorte og derfor hadde BRArkiv disse dokumentene tilgjengelig ved oppslag på MineEiendommer.

Da ePhorte ble slått av ble det oppdaget at disse filene ikke var kommet med over til historisk arkiv i Public360 av ulike årsaker.

Historisk arkiv PB360 var et delprosjekt i nytt sak/arkiv system.

AKST er blitt bedt om å få pris på jobben som skal gjøres. Estimert pris er kr 100 000 (Tieto kr 50 000 - 60 000(?) og Harbakk kr 40 000).

Er det slik at AKST skal betale for denne jobben og skal vi godkjenne kostnadene?

Jobben er utelukkende for Arendal kommune og henger sammen med tidligere prosjekt gjennom IKT-Agder.

**Det er viktig at disse dokumentene blir overført til historisk arkiv i PB360 med integrasjon til BRArkiv fordi vi nå må manuelt hente disse dokumentene på rådhuset i Arendal. Det er svært tungvint for alle parter.**

**Papirarkivet må i tillegg avleveres til Kuben. Slik det er nå så ligger de kun i avsluttet ePhorte.**

**Vedtak 16/18:** Prosjektet forankres i Arendal kommune. AKST bidrar ved behov. Faktura sendes til AKST i første omgang. Styret tar stilling til prinsipp om tilsvarende kostnadsfordeling i senere styremøte. Papirarkivet avleveres Kuben av AKST.

**Eventuelt:**

**17/18 Tidslinje for prosjekter sak/arkiv**

IKT-Agder har lagt frem forslag til tidslinje for prosjekter for sak/arkiv 2018/2019. Her står det ingenting om:

* Organisasjonsstruktur over til PB360 (tildeling av roller)
* Skjema fra HR-portalen over til PB360 (webcruiter)
* SvarInn
* Sikker Sone

Det er viktig at disse prosjektene får prioritet.

**Vedtak 17/18:** Styret vedtar at sakene knyttet til prosjekter oversendes styringsgruppen for administrative systemer i IKT Agder med høy prioritet (ved Trond Vegar)